APSTIPRINĀTS

ar Vaiņodes novada domes

2019. gada 25.jūnija sēdes lēmumu

(protokola Nr. 9, 8.p)

Vaiņodes novada pašvaldības iestādes

Vaiņodes sociālais atbalsta centrs ”Vaiņode”

**NOLIKUMS**

Izdoti saskaņā ar

likumu “Par pašvaldībām”

41. panta 2. punktu,

Sociālo pakalpojumu un sociālās palīdzības likuma

9. panta 1. daļu.

*Ar grozījumiem, kas izdarīti ar 2020.gada 28.aprīļa Vaiņodes novada domes sēdes lēmumu, Protokols Nr.8, 13.p.*

1. **VISPĀRĪGIE NOTEIKUMI**

1.1. Vaiņodes novada pašvaldības Vaiņodes sociālais atbalsta centrs ”Vaiņode” (turpmāk – Centrs) ir Vaiņodes novada domes (turpmāk – Dome) izveidota pašvaldības iestāde, kas atrodas Vaiņodes novada sociālā dienesta pakļautībā un īsteno ilgstošo sociālo aprūpi un sociālo rehabilitāciju, kas vērsta uz to personu pamatvajadzību apmierināšanu, kurām ir objektīvas grūtības aprūpēt sevi vecuma vai funkcionālo traucējumu dēļ savā dzīvesvietā (turpmāk – Klients).

*/Ar grozījumiem, kas izdarīti ar 2020.gada 28.aprīļa Vaiņodes novada domes sēdes lēmumu, Protokols Nr.8, 13.p./*

1.2. Centrs ir juridiska persona. Juridiskā adrese: Raiņa iela 41, Vaiņode, Vaiņodes pag., Vaiņodes nov., LV-3435.

1.3. Lēmumu par Centra reorganizāciju vai likvidāciju pieņem Dome.

1.4. Centrs savā darbībā ievēro Latvijas Republikas normatīvos aktus, Domes lēmumus, šo nolikumu un Centra iekšējās darba kārtības noteikumus.

**2. CENTRA MĒRĶIS UN UZDEVUMI**

2.1. Centra mērķis ir nodrošināt ilgstošo sociālo aprūpi un sociālo rehabilitāciju sniegšanu, nodrošinot dzīves kvalitātes nepazemināšanos personai, kura vecuma vai funkcionālo traucējumu dēļ to nevar nodrošināt pati saviem spēkiem.

*/Ar grozījumiem, kas izdarīti ar 2020.gada 28.aprīļa Vaiņodes novada domes sēdes lēmumu, Protokols Nr.8, 13.p./*

2.2. Sadarbībā ar Sociālo dienestu, sniegt kvalitatīvus ilgstošo sociālo aprūpi un sociālo rehabilitāciju pamatvajadzību apmierināšanai personām, kurām ir objektīvas grūtības aprūpēt sevi vecuma vai funkcionālo traucējumu dēļ.

*/Ar grozījumiem, kas izdarīti ar 2020.gada 28.aprīļa Vaiņodes novada domes sēdes lēmumu, Protokols Nr.8, 13.p./*

2.3. Centra uzdevumi:

2.3.1. nodrošināt Klientu ilgstošo sociālo aprūpi un sociālo rehabilitāciju, un radīt labvēlīgus dzīves apstākļus;

2.3.2. nodrošināt ikdienas pamatvajadzību apmierināšanu: dzīvojamo platību iekārtotu ar sadzīvei nepieciešamām iekārtām un inventāru, apģērbu, ēdienu, veļas mazgāšanu, sanitāro mezglu;

2.3.3. organizēt ēdināšanu, ņemot vērā Klientu vecumu un veselības stāvokli, bet ne retāk kā 3 (trīs) reizes dienā;

2.3.4. nodrošināt klientu reģistrāciju pie ģimenes ārsta;

 2.3.5. veidot sadarbību ar Centra Klientu ģimenēm un tuviniekiem;

2.3.6. organizēt pieredzes apmaiņas braucienus darbiniekiem un sadarboties ar līdzīgiem sociāliem atbalsta centriem citās pašvaldībās;

 2.3.7. koordinēt labdarības akciju norisi.

*/Ar grozījumiem, kas izdarīti ar 2020.gada 28.aprīļa Vaiņodes novada domes sēdes lēmumu, Protokols Nr.8, 13.p./*

2.4. Centram ir tiesības nodrošināt Klientu tiesību aizsardzību un nepieciešamības gadījumā saskaņā ar pilnvarojumu pārstāvēt viņu intereses tiesībsargājošās iestādēs.

**3. CENTRA FINANŠU AVOTI**

3.1. Centra finanšu līdzekļus veido:

3.1.1. pašvaldības budžeta līdzekļi, kas tiek piešķirti saskaņā ar gadskārtējo pašvaldības budžetu;

 3.1.2. ieņēmumi no sniegtajiem maksas pakalpojumiem;

 3.1.3. fizisko un juridisko personu ziedojumi un dāvinājumi;

3.2. Centram piesaistītie finanšu līdzekļi tiek izlietoti Centra mērķu un uzdevumu īstenošanai.

3.3. Centra pakalpojuma finansiālā un saimnieciskā darbība tiek īstenota saskaņā ar Vaiņodes novada domes apstiprināto budžetu un rīkojumiem.

**4. CENTRA KLIENTU UZŅEMŠANAS UN UZTURĒŠANĀS KĀRTĪBA**

**4.1. Centrā tiek uzņemtas pensijas vecuma personas un pilngadīgas personas ar invaliditāti, kuras vecuma vai funkcionalitātes traucējumu dēļ nespēj sevi aprūpēt un kurām dzīvesvieta deklarēta Vaiņodes novada administratīvajā teritorijā.**

**4.2. Līgumu par uzturēšanos Centrā ar klientu vai klienta apgādnieku slēdz Centra vadītājs pēc sociālā dienesta vadītāja rakstiska ieteikuma.**

**4.3. Klienti tiek uzņemti uz noteiktu vai nenoteiktu laiku.**

**4.4. Centra Klientus uzņem pamatojoties uz sekojošiem dokumentiem:**

 **4.4.1. uzņemamās personas vai viņa aizgādņa iesniegums;**

**4.4.2. sociālā dienesta par personas vajadzību pēc sociāliem pakalpojumiem izvērtējumu;**

4.4.3. VSAA izziņu par pensiju, pensijas piemaksu vai sociālā nodrošinājuma pabalsta apmēru;

4.4.4.ģimenes ārsta izziņu par veselības stāvokli (087/u). Izziņā norādāma medicīniskā kontrindikācija;

4.5. Katram Centrā ievietotam klientam tiek iekārtota personu lieta.

4.6. Klients saglabā reģistrāciju iepriekšējā dzīvesvietā un Centra adresi norāda kā papildu adresi. Ja Klientam nav tiesiska pamata saglabāt reģistrāciju iepriekšējā dzīvesvietā un viņš nav deklarējis dzīves vietu citur, par Klienta pamata dzīves vietu reģistrējama Centra adrese.

**5. CENTRA AMATPERSONU KOMPETENCE**

5.1. Centra darbību vada ar Vaiņodes novada domes lēmumu iecelts Centra vadītājs.

5.2. Darba līgumu ar Centra vadītāju slēdz Vaiņodes novada pašvaldības izpilddirektors.

5.3. Darba līgumus ar Centra darbiniekiem slēdz Vaiņodes novada pašvaldības izpilddirektors pēc Centra vadītāja rakstiska ieteikuma.

5.4. Centra vadītājs:

5.4.1. atbild par Latvijas Republikas normatīvo aktu ievērošanu Centra darbībā, nodrošina ikdienas darbību, kā arī finanšu līdzekļu un materiālo līdzekļu racionālu izmantošanu;

5.4.2. apstiprina iekšējās kārtības noteikumus, nosaka darbinieku pienākumus un rūpējas par darbinieku kvalifikācijas celšanu;

5.4.3. izstrādā Centra darbinieku amata aprakstus, kontrolē darbinieku pienākumu un uzdevumu izpildi;

5.4.4. izdot rīkojumus, kas ir obligāti Centra darbiniekiem, kā arī pilnvaro darbiniekus noteiktu pienākumu un funkcijas veikšanai;

5.4.5. iesniedz Vaiņodes novada pašvaldības izpilddirektoram virzīšanai uz domes sēdi apstiprināšanai Centra darbinieku amata sarakstu;

5.4.6. nodrošina Centra dokumentācijas pareizu iekārtošanu izpildi un glabāšanu Latvijas Republikas normatīvajos aktos noteiktajā kārtībā;

5.4.7. nodrošina Latvijas Republikas normatīvajos aktos noteikto prasību ievērošanu ugunsdrošības, darba aizsardzības u.c. jomās.

**6. NOBEIGUMA NOTEIKUMI**

6.1. NOLIKUMS stājas spēkā ar tā pieņemšanas brīdi.

6.2. Ar šā NOLIKUMA spēkā stāšanās dienu spēku zaudē 2013. gada 24.janvāra Vaiņodes novada pašvaldības iestādes Vaiņodes sociālais atbalsta centrs ”Vaiņode” nolikums.

Vaiņodes novada domes

priekšsēdētājs: /Visvaldis Jansons/